I april 2021 ble Frank Schneider arrestert i Frankrike, mistenkt for å ha hvitvasket store pengesummer for OneCoin. Schneider er tidligere hemmelig agent for Luxembourg. I oktober 2022 ble det gitt klarsignal for å etterkomme begjæring fra USA om å utlevere Schneider. Han har uttalt at han tror at over en milliard euro av utbyttet fortsatt er gjemt på konti i Kina, Dubai, Australia og Sør-Korea, samt at det er sannsynlig at Ruja Ignatova ikke forsvant frivillig. Sommeren 2023 forsvant han fra husarrest før begjæringen om utlevering var ferdig behandlet.